


(е) 


Dialuna 27 September 2021 Email: 151аОпііпе@доЫіегпо.ау Tel: 528-4952 








EN 

















Я 


Dialuna 27 September 2021 





ч 


PROME MINISTER Evelyn Wever-Croes 





Asunto General, Innovacion, Organisacion Gubernamental, Infrastructura y Planificacion 











Prome Minister Evelyn Wever-Croes: 


BIAHE DI TRABOU DI PROME MINISTER МА 
NACIONNAN UNI TAWATA FRUCTIFERO Y 
IMPORTANTE 


МЕ reunionnan па e Asamblea general ta importante pa pone Aruba 
Бек riba mapa internacional y pa nos recuperacion di e pandemia” 


Siman pasa na New York a tuma luga e Asamblea General di 
Nacionnan Uni 2021. Tur aña esaki ta wordo organisa y aña 
pasa e tabata completamente virtual pa motibo di Covid. E 
aña aki e Asamblea General a tuma luga un parti den persona 
y un parti virtual. Prome Minister a participa den seccionnan 
virtual y tambe personal na New York como parti di delegacion 
di Reino. 


Nacionnan Uni ta un partner grandi pa Aruba. Especialmente 
сото un pais chikito pa nos por logra e desaroyonan positivo 
y sostenibel cu nos ta busca pa nos pais. Awo cu Aruba ta 
saliendo di e pandemia y cu nos tin e periodo di recuperacion 
nos dilanti, Nacionnan Uni ta bira un partner aun mas importante 
pa nos. 


Siman pasa Prome Minister a participa caba den algun di e 
encuentronan virtual y diabierna e tabata presente den algun 
reunion na New York. E siman aki tin algun reunion virtual cu 
ta continua. Como parti di delegacion di reino Prome Minister 
tabata presente pa asina logra pone Aruba atrobe riba mapa 
internacional cu ta hopi importante pa loke ta e recuperacion. 


“Esaki nos ta enfoca mas tambe pa asina trece mas inversion 
cu ta crea cupo di empleo cu ta loke nos mester pa por sali di 
e pandemia aki y su efectonan”, Prome Minister a remarca. 


En total, Prome Minister tawata tin 9 reunion importante y 
fructifero na e Asamblea General di Nacionnan Uni na New 
York. 


“Мі ta мак Бек riba е 9 reunionnan си tabata tin durante 1 





Чіа di mainta te anochi y mi ta kere cu importante ta pa keda 
mantene Aruba riba e mapa internacional pasobra ta asina so 
nos por haña ayudo y ayudo importante cu por yuda nos sali 
di e pandemia mas lihe”, Prome Minister Evelyn Wever-Croes 
a enfatisa. 

Prome Minister Evelyn Wever-Croes: 


PRONTO GOBIERNO LO TA DEN 
PARLAMENTO PA DUNA INFORMACION 
TOCANTE FORMACION DI GABINETE 
WEVER-CROES ll 


Lo splica tambe con a yega na ministernan y nan cartera 








Durante Conferencia di Prensa di Gobierno di Aruba dialuna 
mainta, Prome Minister Evelyn Wever-Croes a duna un relato 
cortico riba varios topico entre nan formacion di Gobierno 
nobo. Ya nos ta na e prome siman cu Gabinete Wever-Croes a 
huramenta y mes ora a lora manga y cuminsa atende cu tur e 
reto y problemanan cu Aruba ta enfrentando pa asina dentro di 
mas о menos un luna presenta e programa di gobernacion па 
Parlamento di Aruba manera cu a acorda. 


Prome Minister a duna di conoce cu e dianan nos dilanti ta 
bay tin diferente minister cu reunionnan informativo pa atende 
cu e retonan riba tur tereno y asina Gobierno tin e diferente 
tareanan pa cumpli cu nan. Manera a palabra, pa fin di October 
e gobierno nobo lo ta den Parlamento pa presenta e programa 
di gobernacion cu a wordo firma den liñanan grandi. Pero den 
e siguiernte simannan, awo cu gobierno ta forma, lo bay mas 
extenso den e programa di добегпасіоп ра asina esaki por 
wordo presenta tambe na Parlamento. 





Prome Minister a indica cu Gobierno a tuma nota cu despues 
di e anuncio di formacion tabata tin poco conmocion di parti 
di oposicion tocante e formacion. Esaki segun e mandatario 
ta comprendibel pasobra ta nan tarea pa causa comosion pa 
controla gobierno riba dje. Pero ta importante si pa oposicion 
cana e caminda corecto pa haya e informacion cu nan desea 
of tin mester manera ta e caso cu Parlamentario Tevreden den 
e caso aki. 


Parlamentario Tevreden di Fraccion di MEP a haci peticion pa 
Gobierno bay Parlamento y duna informacion con e formacion 
y apuntamento di candidato a tuma luga. E reunion publico 
aki lo mester tuma luga pronto na unda cu tur hende por 
sigui. Prome Minister a expresa su deseo di curason cu tur 
parlamentario lo ta presente na e reunion importante aki pa 
haci nan preguntanan pasobra esey ta e momento y luga pa 
haci haci pregunta, ricibi informacion y kita tur duda. 


Un otro conmocion cu a surgi tawata tocante e curriculum vitae di 
e ministernan cu si a wordo entrega si ої по. Esaki, segun Prome 
Minister, ta algo cu nunca antes a wordo haci y e landsbesluit 
cu ta haci e parti di screening ta impidi cu, como formador, 
comparti informacionnan cu ta yega na su conocemento 
durante e screening. Tin un geheimshoudingsplicht hopi pisa 
riba esaki pero los di esey tin hopi informacion cu por wordo 
comparti tocante con a yega na e carteranan. 


“Cada minister lo duna nan CV cu porcierto ta publico y tur 
hende por wak nan y wak kico ta e cualidadnan cu nan ta 
presenta pa por haci e trabounan bon. Mi ta spera cu asina por 
trece trankilidad na e intrankilidad cu a wordo causa y henter 
comunidad por cera conoci mas di cerca cu cada candidato 
cu a bira minister y nan cualidadnan”, Prome Minister Evelyn 
Wever-Croes a accentua. 

MINISTER Xiomara Maduro 





Finansa y Cultura 








MINISTER XIOMARA MADURO TA 
TRASPASA E CARTERA DI ECONOMIA МА 
SR. GEOFFREY WEVER Y TA GRADICI TUR 

DEPARTAMENTO PA E BON COOPERACION 


Dialuna mainta prome cu e huramentacion di Gabinete Wever- 
Croes |І, Minister Maduro a haci traspaso di e cartera di 
Economia na sr. Geoffrey Wever. Tabata un reunion ameno 
den cual e mandatario a repasa e trabounan pendiente riba e 
tereno economico di nos Pais. 


Den e 4 añanan cu a transcuri Minister Maduro a traha hopi di 
cerca cu Departamento Economico y tambe Departamento di 
Estadistica CBS pa haci varios trabou hopi importante pa Pais. 
Entre nan, a logra traha riba e Maneho Economico pa Pais 
Aruba, a delinea e 6 sectornan prometedor pa diversifica Aruba 
su economia, a traha riba e Plan Nacional pa implementa e 
17 metanan mundial pa un desaroyo economico sostenibel pa 
Aruba, a actualisa e modelo macroeconomico MARUBA cu ta 
midi e impacto economico pa Aruba y a laga valida esaki pa 
IMF por medio di CARTAC. Via Nacionnan Uni a logra haya 
fondo di desaroyo economico pa por a institui e facultad di 
SISTEM na Universidad di Aruba. A amplia canasta basico cu 
11 producto, a amplia e canasta cu productonan di higiena pa 
combati COVID19 y a introduci un aplicacion special ‘Control 
di Ргіјѕ' pa apodera e consumidor. Den aña 2019 a logra 
absorba un parti di subida di prijs di gasoline y den aña 2020 
a permiti e rebaho substancial den prijs di gasoline. Tambe a 
introduci e campaña 'Cumpra Local' pa yuda pusha comercio 
local. Sin lubida tur e cursonan cu a wordo duna pa e unidad di 
IDEA y Exprodesk di Departamento Economico pa capacita y 
empodera Aruba su entrepreneurs di chikito bay te grandi. Por 
menciona tambe e digitalisacion di permiso pa haci negoshi cu 
ta pone cu e proceso ta bay hopi mas liher y eficiente. 


Hunto cu Departamento di Estadistica CBS tambe a haci 
trabounan importante pa Aruba. Entre otro, a logra actualisa 
е Cuentanan Nacional di Pais Aruba y tambe valida e cifranan 
pa IMF via CARTAC. Tambe a logra haci 'Censo 2020' 
exitosamente memey di un pandemia. Hunto cu e team di, entre 








otro, Departamento Economico y Departamento di Estadistica 
CBS a logra haci tur calculacion necesario pa enfrenta e crisis 
di COVID19 y realisa e sosten financiero necesario pa comercio 
por a surpasa e crisis. Banda di esaki na 2019 y 2020 hunto 
cu tur departamento y stakeholders a logra tambe evaluacion 
positivo pa Aruba door di IMF. 


Minister Xiomara Maduro a brinda un splicacion tambe 
riba e otro departamentonan cu ta resorta bou e cartera di 
Economia manera Bureau Intelectuele Eigendom y Freezone 
Aruba y a traspasa e documentacion necesario pa asina 
Minister Wever por sigui cu e trabounan na bienestar di Aruba 
su economia. Minister Maduro ta gradici tur empleado di 
Departamento Economico, Departamento di Estadistica CBS, 
Bureau Intelectuele Eigendom y Freezone Aruba pa nan bon 
cooperacion y nan esfuerso di tur dia na bienestar di Aruba. 
Na colega Minister Wever, masha pabien y hopi exito cu e reto 
побо. 

Minister Xiomara Maduro na ocasion di 6 aña di SDG's 


ARUBA TA MUSTRA INICIATIVA 
INTERNACIONAL Y ACCION LOCAL PA 
IMPLEMENTA E 17 METANAN MUNDIAL PA 
DESAROYO SOSTENIBEL 


Diabierna ultimo Minister Maduro a hiba palabra na ocasion di 
e celebracion di e 6 aniversario di e 17 metanan mundial cu e 
193 Paisnan di Nacionnan Uni a formula na aña 2015 pa yega 
па un desaroyo sostenibel pa nos mundo. Aruba como un Pais 
chikito na mundo a percura pa mustra iniciativa internacional 
pa haci un 'commitment' pa usa e 17 metanan mundial (SDGs) 
como herment pa nos crecemento como Pais. Asina nos por 
wak cu den e 6 añanan cu a transcuri, Gobierno di Aruba a 
introduci un Comision Nacional di SDGs cu a keda encarga pa 
traha un 'SDG Roadmap' pa asina stipula e caminda pa nos 
Pais cana pa nos ta alinea cu e 17 SDGsnan. Cuminsando na 
aña 2020, e SDGs nan a keda integra den Presupuesto di Pais 
Aruba pa asina por tin un bista di cual parti di e maneho hiba ta 
yuda na realisa e metanan mundial pa un desaroyo sostenibel 
di nos Pais. Controlaria General (Algemene Rekenkamer 
ді Aruba) tambe ta tene cuenta cu e 17 SDGs na momento 
nan haci auditoria riba e trabou haci pa Gobierno di Aruba. 
Varios Ministerio y Departamento di Gobierno a traha plannan 
sectoral cu ta alinea cu e SDGsnan. Entre otro, por menciona, 
е Plan Nacional di Enseñansa, e Plan di Naturalesa y Medio 
Ambiente, e Plan di Crisis Social y Plan di Desaroyo Teritorial. 
Importante tambe ta e Plan Nacional Strategico NSP cu ta 
delinea e pasonan strategico cu Aruba mester tuma pa por 
implementa e 17 SDGsnan exitosamente. Hunto cu esaki 
mester menciona си e 'Masterplan Repositioning Our Sails" 
pa yuda Aruba recupera economicamente di e pandemia di 
COVID19, tambe ta alinea cu e 17 SDGsnan. 


Minister Maduro ta enfatisa cu Gobierno di Aruba a mustra 
iniciativa internacional y accion nacional pa implementa e 
metanan mundial aki, pasobra SDGs ta un herment cu nos 
tin awor pa yega na un miho calidad di bida pa tur hende. 
E SDGs ta duna nos e posibilidad como Pais pa alinea nos 
esfuerso den e mesun direccion hunto cu sector comercial, 
organisacionnan no gubernamental, sector academico y tur 
ciudadano cu kier pa Aruba tin un futuro prospero. 


Pa realisa e metanan exitosamente, e ta rekeri un esfuerso 
di nos tur. Na Aruba semper nos a demostra cu nos ta supera 
nos retonan y awor nos tin un herment pa yuda nos yega na un 
desaroyo sostenibel pa nos Pais. Pesey e invitacion ta wordo 
extendi na un y tur pa atende e ronda consultativo den e forma 
di "Town Hall Meetings' cu pronto lo wordo organisa ра asina 

un y tur tin e oportunidad ра yuda си ideanan innovativo ра 
nos por yega na un Aruba mas sostenibel. 


Minister Xiomara Maduro ta gradici y felicita e Comision 
Nacional di SDGs pa e guía y e organisacion di e direccion 
cu Aruba tin pa cana pa logra pa nos tur por biba den paz y 
prosperidad, respetando nos naturalesa. 





Dangui Oduber 

Recientemente Minister di Turismo sr. Dangui Oduber а reuni 
cu e CEO di AHATA sra. Tisa LaSorte. Esaki tabata un reunion 
cu e minister a coordina cu CEO pa asina elabora y comparti 
e maneho y vision di ministerio di turismo. Tambe pa alinea e 
pensamentonan den e direccion cu turismo mester bay den 
e siguiente 4 añanan. Tabata un combersacion hopi ameno 
caminda a intercambia riba e liña di maneho di ministerio y 
tambe kiko ta e preocupacionnan primordial di parti di AHATA. 
Den cuadro di esaki a haci palabracionnan concreto di con ta 
bay traha mas di serca cu otro. 


Minister Oduber a informa AHATA cu e maneho y vision di e 
proximo 4 añanan di dirigi riba mehoracion di producto Aruba. 
Busca brands nan di calidad hopi halto, crea un balansa entre 
e desaroyo economico, medio ambiente y naturalesa. Pero 
tambe percura pa diversifica nos turismo, den esaki minister 
Oduber a comparti cu AHATA cu su persona lo kier mira mas 
diversificacion den e mercado Mericano. Mester pensa mas 
riba West Coast y estado manera Colorado, mas diversificacion 
den e mercado Europeo tambe. AHATA tambe ta comparti e 
mesun pensamento pa cu diversificacion di e mercadonan. 





Minister Oduber a combersa tambe tocante cu mester eleva 
e nivel di servicio cu Aruba ta brinda na nos turistanan. Un 
di e puntonan di preocupacion си AHATA a trece dilanti ta e 
situacion di UTV y ATV cu nan manda varios recomendacion 
caba pa Gobierno. Minister Oduber a informa e CEO cu ya 
caba Gobierno ta considera esaki un prioridad pa atende cu e 
ОТУ y ATV ра asina por conserva y proteha nos naturales ana 
e mihor forma posibel. 


Minister a Oduber a papia tambe tocante nos aeropuerto y 
proyecto “Gateway 2030” y tambe di e proyecto di “Port City” 
cu ta un proyecto hopi importante pa nos desaroyo economico. 


Minister ta haya cu e reunion tabata uno hopi fructifero y a 
haci palabracionnan cu lo tne e reunionnan aki mas frecuente 
pa asina e liñanan di pensamento keda alinea. Pa asina e 
desaroyo di nos turismo cu ta nos unico pilar economico y nos 
industria di mas importante. Ta pesey tambe ta instrumental 
pa minister Oduber tin un bon relacion di trabou cu AHATA y ta 
contento di con e ultimo 4 añanan a bay y ta looking forward 
pa traha hopi di serca cu otro. 

MINISTER DANGUI ODUBER А REUNI CU 
SR. JACOBS DIRECTOR DI AZV 








Durante e prome siman di trabou como Minister di Turismo 
y Salud Publico sr. Dangui Oduber a reuni cu varios di su 
directornan y ceo cu ta resorta bou di su ministerio pa cu e di 
dos termino di Gabinete Wever Croes. Recientemente minister 
Oduber a reuni tambe cu e director di AZV sr. Edwin Jacobs. 
Durante e reunion aki minister Oduber a comparti e vision cu 
ministerio di salud publico tin pa cu AZV durante e gobernacion 
2021-2025. 


Den e cobersacion aki cu tabata uno hopi ameno minister 
Oduber a pone e prioridadnan pa cu e siguiente añanan. Aki 
a elabora riba e plan nacional di prevencion, aki AZV mester 
pone un presupuesto disponibel pa di e forma aki inverti den 
prevencion. Minister Oduber ta convenci cu sigur Aruba lo mira 
e resultado di esaki den algun aña y esaki tambe lo contribui 
pa tin un fondo di AZV mas sostenibel. Den cuadro di esaki 
minister Oduber a informa na e director di AZV pa yuda financia 
e proyecto di obesitas conhuntamente cu HOH. 


Den e cuadro di e plan nacional di prevencion minister a 
toca e tema tambe di kiko ta e miho manera pa reforma e 
gastonan di AZV. Manera cu AZV ta na e momentonan aki e 
no lo ta un fondo cu ta sostenibel pa futuro. Esaki teniendo 
cuenta cu vergrijzing, teniendo na cuenta tambe cu aruba no 
tin e comunidad di mas saludabel. Minister a señala cu mester 
tuma accion en conhunto pa hiba un bida mas saludabel, pa 
percura pa cuida nos salud un poco mas y pa enfoka mas riba 
prevencion. 


Minister Oduber a combersa tambe riba locual ta e colaboracion 
cu tin entre e hospitalnan den reino y con ta mira e colaboracion 

aki. Naturalmente a раріа гіба diferente tema си ta di interes 
pa ministerio di salud publico y proyectonan cu ministerio 
lo kier inverti aden. Tambe a papia di e cooperacion cu tin 
entre di HOH y Imsan, esaki ta hopi importante den cuadro di 
eficiencia y sr. Jacobs ta comparti e mesun pensamento cu e 
mandatario. 


Sr. Jacobs a compromete su mes cu AZV lo ta un socio cu 
lo percura pa yuda Gobierno pa garantisa cu e fondo di AZV 
ta keda uno sostenibel. Tambe a compromete pa haci e 
reformanan necesario pa por controla y maneha e gastonan 
па un miho forma posibel. Esaki ta pa den futuro nos tur por 
keda haci uzo di AZV, AZV ta un Seguro medico general cu ta 
cubri un cobertura hopi amplio den comparacion cu paisnan 
desaroya den mundo. Minister Oduber a señala cu esnan cu 
ta biba na Aruba mester ta orguyoso di tin un seguro manerara 
AZV. Na paisnan desaroya den mundo mes no tin un seguro 
medico general cu ta cubri e cobertura cu AZV ta cubri. Azv ta 
cubri tur persona cu ta inscribe na e registro di censo cual ta 
hopi particular asina e mandatario a trece dilanti. 


Finalmente minister Oduber a menciona cu e ta mira un 
relaion di trabou hopi fructifero cu sr. Jacobs y a palabra cu 
continuamento lo sigui reuni mescos cu lo sigui reuni cu HOH, 
Imsan, DVG, IVA, es decir tur cu ta den e cuido medico. Pa 
asina hunto percura pa mehora e calidad di cuido, mehora e 
servicio, baha e tempo di espere na e specialistanan y haci 
inversionnan den cuido. Esaki ta hopi importante pa sigui 
тепога e calidad di cuido y servicio na Aruba tabata palabranan 
di Minister Oduber. 


Я 


Dialuna 27 September 2021 





KEN TA NOS MINISTER DI TURISMO Y 
SALUD PUBLICO DANGUILLAUME 
(DANGUI) ODUBER 


Mi nomber ta Danguillaume Pierrino Oduber, nací 13 di Juli 
1978, casa cu sra. Naliza Oduber Faarup, tata di dos yiu 
homber chikito, Zidane y Zander Oduber. Mi a bay scol basico 
na Madiki, Colegio Bon Bini, scol secundario La Salle College 
y Colegio Arubano. Despues mi a continua cu mi estudio 
аі “Management Economie en Recht" na Hoge School "Іп 
Holland" na Rotterdam na unda mi a gradua como “Bachelor 
in Economics, den Management Economics & Law”, na 2005. 


Desde mi infancia mi a gusta deporte y a practica e deportenan 
di tennis, futbol, baseball y atletismo. Deporte a siñami hopi 
disciplina cu a yuda mi den mi desaroyo. Mi a bira campeon di 
tennis den categorianan sub 14, sub 16 y sub 18 y na varios 
ocasion a representa Aruba den exterior. Den futbol mi a forma 
parti di e orguyonan di Noord, Bubali, pa varios aña. Mi a 
hunga futbol den varios seleccion di pais Aruba. Pa bo por tin 
un mente sano, bo mester tin un curpa sano. Deporte іа hopi 
importante den desaroyo di un ser humano. 


CARERA PROFESIONAL 


Despues di a termina mi estudio na Hulanda, mi a cuminsa 
mi carera profesional na HDI Verzekeringen NV. Esaki ta un 
compania di seguro na Rotterdam. Na Hulanda mes mi a 
traha despues na Nationale Nederlanden den departamento 
di kleine maak- en beleggingen. Despues di e experiencia aki 
mi a bolbe Aruba caminda mi a labora pa shete aña na Setar 
N.V., for di 2006 pa 2013. Pa 5 aña largo ті a ocupa e funcion 
di “traffic and routing analyst” den departamento di “traffic 8. 
business”. Mi a sigui desaroya mi carera profesional como 
cordinador di “inkoop en logistiek” y despues como supervisor 
di departamento “inkoop en logistiek”. 

ENTRADA DEN POLITICA 


Na aña 2013 mi a drenta e arena politico y bira candidato di 
e prestigioso partido Movimiento Electoral di Pueblo (MEP). 
Mi escogencia pa drenta politica ta pa motibo cu mi no por 
a permiti mas mira nos pais bay den un direccion caminda 
nos futuro generacion ta wordo neglisha, lubida, endeuda y 
lo haya nan mes confronta cu hopi problema den futuro. E 
diferencia entre rico y pober no mag sigui crece pa motibo 
di decisionnan di preferencia politico. MEP semper a scoge 





pa un pais caminda e rikesa ta wordo parti honestamente. 
Esnan cu menos entrada mester por bay dilanti segun e 
desaroyo economico di nos pais. Hobennan mester ser brinda 
e oportunidad y sosten den tur nivel di educacion (y tambe na 
e hobennan cu a bay sigui nan estudio den exterior pa asina 


motiva nan pa bin bek nan pais pa yuda nos isla progresa). 


Mi lo desea di crea un generacion progresivo, innovativo 
caminda tur hende lo forma parti di dje. Mi kier crea 
oportunidadnan igual pa un y tur na Aruba. Mi a sinti e yamada 
y e compromiso pa traha pa e progreso di e pais aki y kier 
lucha pa e porvenir di nos futuro generacionnan. Mi kier mira 
cambionan progresivo caminda tin participacion di tur hende 
den e comunidad aki. E movecion aki ta inclui proyectonan cu 
lo hiba Aruba den un etapa caminda transparencia lo prevalece 
y e pueblo ta goberna hunto cu MEP y bin cu e miho ideanan 
pa e “start-up” di un Aruba progresivo y renoba. 

Mi ta forma parti di MEP pasobra mi ta kere den e partido aki y 
mi kier yuda nos pais y yuda esnan den necesidad. 

Continuacion КЕМ TA NOS MINISTER DI TURISMO Y SALUD PUBLICO.... 

LOGRONAN MAS IMPORTANTE 


TURISMO 

. Record den Turismo aña 2018 y 2019 pa loke ta cantidad 
di bishitante stayover y crusero. Tur indicadornan cu ta midi 
turismo tawata positivo. E REVPAR, e grado di occupacion 
y esun mas importante e tourism receipt cu ta e cantidad di 
placa cu turistanan a laga atras 


. Proyecto di renobacion y expansion di nos aeropuerto 
Gateway 2030 

. Liderando e proyecto di Port City си lo bay transforma е 
area di waf y crea un spinoff effect grandi den nos economia 

. Construccion di е boardwalk па Malmok fase 1 y 2 

. Embeyecimento di proyecto Baby Beach fase 1 

. А іпігодисі e Island Festival Aruba pa asina e turista por 
experencia realmente e herencia cultural di Aruba 

% A habri oficina di turismo na San Nicolas 

. Inversion di 14 miyon florin den e tugboat Colorado 

. Embeyecemento Brickel Bay 

. Renobacion di e hut y trapi na pia di Hooiberg 


A pone hopi enfasis di crea rutanan nobo pa Aruba. Asina 
a crea e vuelo directo cu American Airlines for di Chicago y 
Dallas. A percura pa vuelo directo cu American Airlines for di 
La Guardia, New York. Tui tambe tawata tin un vuelo directo 
for di London. 


SALUD PUBLICO 
. A logra Arubig 
. Converti Imsan den un hospital di shortstay cu 22 cama 








Ы Рарготе biaha aruba tin un Plan Nacional di Prevencion 
di malesanan NCD's 

. A inverti den e miho centro di radio terapia di caribe na 
Imsan. Un inversion di 60 miyon florin cu a crea mas di 100 
cupo di trabou pa San Nicolas. E inversion aki ta aporta na 
durabilidad, sostenibilidad di cuido y cuido mas humano. 

. A inverti den desaroyo na Imsan di un departamento 
‘state of the ап” di oogheelkunde pa retina y catarat cu ta brinda 
servicio den regio tambe 


. Respaldo a haya un edificio nobo na Mahuma cu ta mas 
adecua pa cuido di nan pashent 

. Renobacion y expansion di ImSan ta termina na 
November 2021 

. Introduccion y ehecutacion di e excelente plan nacional 
di vacunacion contra di COVID19 

З A crea Bureau Medicinale Cannabis Aruba 

E Mudamento di HAP 

% Introduccion di e FACT Team 

DEPORTE 

. Areintroduci olimpiada escolar bek 

. Arealisa e programa di Hoben Activo Hoben Feliz 

Ы Ра рготе biaha den historia Raceway Palo Marga tin su 
propio federacion 

. A yuda diferente veld na Aruba cu iluminacion, material 
y limpiesa 

т Veld di Kudawecha а ricibi yerbe artificial 

. A organisa 2 Premio Excelencia den deporte pa e 


atletanan cu mihor a destaca den e aña 

MINISTER Endy Croes 


Enseñansa y Deporte 


MINISTER ENDY CROES A HACI DESVELO 
DI RECONOCIMENTO PA NOS SELECCION 
FEMENINO 014 NA E “WALL OF RISING 
STARS” NA PASEO HERENCIA 


Diabiernaanochidurante unceremoniaamenodireconocimento 
cu a tuma luga na Paseo Herencia, Minister di Enseñansa y 
Deporte, sr. Endy Croes tabata tin e honor di hiba un discurso; 
caminda e la felicita y gradici e seleccion femenimo Girls 
014 cu a titula campeon di CFU “Caribbean Football Union” 
Challenge Series na Republica Dominicana. 








Minister Endy Croes a expresa cu deseo, disciplina, dedicacion 
y determinacion boso a logra e resultado aki. Danki pa uni un 
pueblo por medio di deporte. Aruba ta orguyoso di boso! 


Minister Endy Croes y Women's Coordinator di AVB, Dyane 
Wiersma a haci e desvelo di reconocimento pa e seleccion c 
Girls U14 di Aruba na e Wall of Rising Stars di Paseo Herencia. 


Minster Endy Croes kier a gradici e mayornan cu ta apoya nan 
yui den nan deporte y e staff tecnico pa nan tempo y amor pa 
entrena nos hobennan. 

Por ultimo Minister Endy Croes kier gradici gerente di Paseo 
Herencia pa e bunita iniciativa cu nan ta haciendo pa 11 aña 
caba y pa organisa un atardi special y memorabel pa nos 
seleccion campeon y nan famia. 

MINISTER ENDY CROES A REUNI CU 
UNIVERSIDAD DI ARUBA 


Diaranson merdia Minister di Enseñasa, sr. Endy Croes a ricibi 
Rector di Universidad di Aruba, dr. Viola Heutger y Presidente 
suplente di Colegio di Supervision di e instituto, drs. Angelo 
Brete pa dialoga riba algun prioridad di e instituto y di e 
ministerio di enseñansa. 


Sr. Brete a introduci e rector nobo di Universidad y a duna un 
splicacion breve di e structura di e instituto y e rol cu Minister 
di Enseñansa tin den esaki, cu ta regla den e Ordenansa 
di Univerisdad di Aruba (LUA). Dr. Heutger a duna Minister 
Croes un splicacion amplio di varios proyecto y logronan di 
Universidad di Aruba. 


Aelabora riba e actividadnan mas nobo di e facultad cu ta wordo 
financia cu fondonan di Union Europeo, e programa cu ta hiba e 
nomber Sisstem. Minister Endy Croes tabata contento di tende 
cu den e cuadro aki, tin varios miembro di e staff academico 
di Universidad ta trahando ра obtene nan doctorado (Phd). 
Rector di Universidad a agrega cu tur programa cu e instituto 
ta ofrece ta acredita y cu tin hopi interes pa Universidad ofrece 
mas programa гіра nivel di Master” 


Rector Heutger a entrega dos reporte anual (2019 y 2020) di 
Universidad di Aruba cu ta contene informacion financiero di e 








instituto y tambe estadistica di e cantidad di studiantenan cu 
ta studia y a gradua па e 4 facultadnan. Rector di Universidad 
di Aruba a expresa su boluntad pa duna Gobierno di Aruba 
conseho ora ta necesario riba conceptonan di ley, como tambe 
riba cuestionan di maneho di por ehempel idioma y bienestar 
ді nos hobenan 


Minister Endy Croes a duna di conoce cu un di su metanan ta 
pa inspira instancianan cu tin un rol den maneho di enseñansa 
na Aruba, pa entre nan, construi brugnan solido pa asina evita 
fragmentacion mas tanto posibel. E reuinon a bay den un 
atmosfera ameno. 





MINISTER ENDY CROES A REUNI CU 
COLEGIO EPI 


Reunionnan riba tereno di enseñansa a continua diabierna 
atardi unda Minister di Enseñansa y Deporte sr. Endy Croes a 
reuni cu sr. Ryan Maduro Director General di ЕРІ y sra. Claudia 
Whitfiels Director Onderwijs ЕРІ. 

Minister Endy Croes a scucha cu atencion tur puntonan cu a 
keda treci dilanti y prioridadnan pa cu e tereno di enseñansa. 
E reunion tabata uno hopi ameno y fructifero. Sr. Ryan Maduro 
a expresa cu e ta hopi contento con e reunion a bay, e tin un 
bon sentimento y e ta contento cu un Minister cu ta dispuesto 
pa traha pa enseñansa. 


Minister a priminti di scucha, analisa y bin cu un maneho pa 
reestablece trankilidad y paz bek den enseñansa y pa logra 
esaki lo traha cu portanan habri pa scucha tur “stakeholders” 
pa e bienestar general. Hunto nos por. 

Aribe meN po 
di nos TUR! 

CONCURSO DI KLEUR 
“STIMA BO MASCOTA" 2021 


Na comienso di september, ora e voorzitter di e comision 
di accion cu ta encarga cu ehecucion di e Plan Nacional pa 
atende cu e problematica di cacho a anuncia e concurso di 
pintamento “stima bo cacho”, e la indica cu ya caba tabatin 
ideanan riba mesa pa nos chikitinnan. 

Awe, diabierna 24 di september ta inicia e concurso di kleur 
"війта bo mascota” special pa muchanan di 4, 5 y 6 aña cu ta 
bishita un scol preparatorio. 


META 

E meta di e concurso di kleur “stima bo mascota” 2021 ta pa 
sigui conscientisa comunidad, specialmente muchanan, cu nan 
mascota merece bon cuido. E comision di accion ta convenci 
cu si cuminsa inculca e amor pa mascota cerca nos muchanan, 
esey ta garantisa un miho futuro pa locual ta trata e cuido di 
mascota door dí nan doñonan y un escogencia responsabel si 
ta tuma un mascota si of no. 


TEMA 

Riba e pintura bo por mira un veterinaria cu varios mascota 
rond di dje. Asta por mira un cacho recientemente opera cu 
su “cone” bisti pa e no por mishi cu su herida. Esaki ta pa 
mustra cu e ta masha normal pa laga sterilisa bo mascota; 
algo sumamente importante pa realisa y cu ta un tremendo 
manera ра yuda controla e populacion di cacho. 


KENDE POR PARTICIPA 

Participacion ta gratis. Aña pasa e comision di accion a haci un 
concurso di pinta & kleur pa muchanan di kleuter te си Зе klas. 
E aña aki, cu cooperacion di Compra/Purina y diseño door di 
Armando Goedgedrag, tur hende por participa na e concurso 
di kleur, pero tin premio specialmente pa muchanan di 4, 5 y 
6 aña di edad y no ta permiti mas cu un formulario pa cada 
participante. 


E comision di accion lo purba bishita tur scol preparatorio pa 
entrega algun copia di e formulario, pero tur scol preparatorio 
a ricibi e formulario di participacion awe via email pa nan mes 
print. Tambe lo por busca e formularionan di participacion na 
Bestial Pet House na Shaba, Birds 'N Fishes + Dogs Pet Shop 
na Dakota y na Home Fun Super na Savaneta tambe. 


PREMIO 

Muchanan tin te фа 4 di november 2021, exactamente 1 luna 
despues di Dierendag, paentrega nan formulario di participacion 
na un die siguiente luganan: tur4 MFA, na Hulpbestuurskantoor 
San Nicolas, na Bestuurskantoor Oranjestad, of na e luganan 
menciona caminda por busca formulario. Dia 21 di november, 
dia internacional di mucha, lo anuncia e ganadonan di cada 
edad riba pagina di FaceBook Stima Mi Mascota. E comision 
ta invita henter comunidad pa stimula muchanan participa na е 
concurso aki pa e concurso ta uno exitoso un biaha mas. 

Departamento di Salud Publico: 


UPDATE 27 DI SEPTEMBER 2021 


Segun resumen di awe 18 persona a recupera y un total di 
16 caso nobo di COVID-19 a keda registra di cual 2 ta no- 
residente. E cifranan aki ta representa un ‘Positivity rate’ bou 
ді nos residentenan di 16%. 


E cantidad di casonan activo di COVID-19 pa awe ta 253 y 
cantidad di fayecidonan relaciona cu COVID-19 a aumenta 











Casonan Nobo 16 
253 
Recupera 15013 
Positivo 15432 






na 166 forsa na famia di e fayecido. Datos ta ilustra casonan 
побо di COVID cu un average semanal di 22 caso ра dia y un 
averahe di ‘positivity rate’ semanal di 11% pa dia. 


Actualmente na Aruba tin 18 persona interna debi na COVID di 


cual den ICU tin З persona, riba piso general tin 15 persona y 
па Colombia tin actualmente 19 persona den Cuido Intensivo. 


NO-RESIDENTE 





RESIDENTE 


14 2) 


218 35 
13654 1359 
14035 1397 


163 








маорите. 

өз ме | VACUNA 


Limita comemento di “junk food” 
Come menos junk food" Limita mas tanto cu ta posibel tur tipo 


di Бизсисі 


mangel, cos dushi, batata hasa, chips, refresco, 


juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
то di tur edad у ta relaciona cu aumento di peso. Ра combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 
virus aki na nos isla! 


Mantene 1.5M 
minimo di distancia 


2.2 


Laba man 
recuentemente 





Uza tapa boca 
paden di tur lugar. 

